armvectores/hy_wikipedia_2023 huggingface dataset:
Սթեֆանի Սիգման

Սթեֆանի Սիգման (անգլ.՝ Stephanie Sigman, փետրվարի 28, 1987(1987-02-28), Ciudad Obregón, Սոնորա, Մեքսիկայի Միացյալ Նահանգներ), մեքսիկացի և ամերիկացի դերասանուհի, ով հանրահայտ դարձավ 2011 թվականին, «Միսս Պուլյա» կինոֆիլմի իր գլխավոր դերից հետո։ 2015 թվականին նա նկարահանվեց Netflix «Նարկո» սերիալի առաջին եթերաշրջանում, ինչպես նաև հայտնվել է Սպեկտր ֆիլմում։


== Կենսագրություն ==


=== Վաղ տարիներ ===
Սիգմանը ծնվել է Սյուդադ-Օբրեգոնում մեքսիկական և ամերիկյան ծագում ունեցող ընտանիքում։ Նրա ամերիկացի հոր՝ Լի Սիգմանի շնորհիվ, նա երկքաղաքացի է։
2011 թվականին Սիգմանը «Միսս Պուլյա» կինոֆիլմում դերակատարեց գլխավոր դերը, որը քննադատների կողմից շատ բարձր է գնահատվել և ընտրվել է «Օսկար» կինոմրցանակի համար, որպես լավագույն մեքսիկական օտարալեզու ֆիլմ։ Սիգմանը անվանակարգվել է իռլանդական կինոմրցանակի համար, որպես տարվա լավագույն հայտնություն, սակայն պարտվեց Ջեսիկա Չեսթեյնին։ 2013 թվականին նա նկարահանվեց «Առաջնեկ» նորվեգիական թրիլերում։ Այդ նույն թվականին USA Network-ի սերիալներից մեկում նա խաղաց գլխավոր դերը Բրայան Գրինբերգի հետ։ Սերիալի անհաջողությունից հետո, նա իր վրա վերցրեց երկրորդական դեր FX «Կամուրջ» սերիալում։
2015 թվականին Սիգմանը Netflix «Նարկո» սերիալում խաղաց հիմնական դերերից մեկը։ Հետագայում նա հայտնվեց «007: Սպեկտր» ֆիլմում որպես Ջեյմս Բոնդի ընկերուհիներից մեկը, միևնույն դեպքում լինելով երկրորդ մեքսիկական դերասանուհին, ով խաղացել է այդպիսի դեր երկարատև ֆրանշիզայում։ Առաջնայինը եղել է Լինդա Քրիստիանը 1954 թվականին։ Դրանից հետո նա ստացել է հիմնական կանացի դերեր՝ «Հովանու ներքո» և «Պատերազմ բոլորի հետ» ֆիլմերում։
2016 թվականին Սիգմանն ունեցավ երկրորդական դեր Ջոն Ռիդլիի ABC «Ամերիկյան հանցագործություն» անթոլոգիայի երկրորդ եթերաշրջանում։ Հետագայում Ռիդլին տվեց նրան «Пресенс» դետեկտիվ սերիալի գլխավոր դերը։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==
Թուբա Բույուքյուսթուն

Թուբա Բյույուքյուսթյուն (թուրքերեն՝ Tuba Büyüküstün հուլիսի 5, 1982(1982-07-05), Ստամբուլ, Թուրքիա), կինոյի և հեռուստատեսության թուրք դերասանուհի։ Առավել հայտնի է դարձել՝ մարմնավորելով Ասիի դերը Ասի հեռուստասերիալում, որը ցուցադրվել է թուրքական Kanal D հեռուստաընկերության եթերում։


== Կենսագրություն ==
Թուբան ծնվել է 1982 թվականի հուլիսի 5-ին Ստամբուլում։ Ավարտել է «Doğus ավագ դպրոցը, որից հետո ստացել է կրթություն Միմար Սինանի անվան գեղարվեստի համալսարանի համալսարանում՝ կոստյումների և դեկորացիաների դիզայներ մասնագիտացմամբ։


== Կարիերա ==
Համալսարանում ուսանելու տարիներին Թուբան սկսել է ակտիվորեն նկարահանվել այնպիսի հայտնի բրենդների գովազդներում, ինչպիսիք են «Pantene»-ը, «Maximum Cart»-ը, «Kremini»-ն, «Molped»-ը։ Շուտով նրան նկատեց հայտնի ռեժիսոր Թոմրիս Հիրիթլիօղլուն։ Սերիալներում նրա առաջնախաղը եղավ «Սուլթան Մաքամը» հեռուստասերիալը։ Այնուհետև խաղացել է «Գյուլիզար» և «Հայր և որդի» ֆիլմերում։ Թուբայի աստեղային ժամը հանդիսացավ Ասի հեռուստասերիալը, որը հեռարձակվել է 2007- 2009 թվականներին։ Սերիալում Թուբան խաղացել է գլխավոր դերը, որտեղ նրա խաղընկերն է եղել թուրք հայտնի դերասան Մուրատ Յըլդըրըմը։ Իսկ արդեն 2010 թվականին խաղացել է գնչուհի Հասրեթի դերում՝ «Կոտևված սրտեր» հեռուստասերիալում։ Միևնույն տարում խաղացել է Էսմայի դերը՝ «Հարցրու քո սրտին» սերիալում։ 2014- 2015 թվականներին նկարահանվել է «Կեղտոտ փողեր և սեր» հեռուստասերիալում։ Ներկայումս նկարահանվում է Վտանգավորը և գեղեցկուհին հեռուստասերիալու, որը 2016 թվականի հոկտեմբերից կցուցադրվի Star TV-ի եթերում։ Սերիալում Թուբայի խաղընկերն կլինի Քվանչ Տատլըտուղը։


== Անձնական կյանք ==
2005 թվականին Թուբան ունեցել է հարաբերություններ Բյուլենտ Ինալի հետ, սակայն 2007 թվականին զույգը բաժանվեց։ Ասի հեռուստասերիալի ժամանակ ծանոթացել է բեմադրող օպերատոր Սամի Սայդանի հետ։ 2008 թվականից զույգը սկսեց հանդիպել, սակայն 2010 թվականին նրանք բաժանվեցին։ 2011 թվականին Թուբան Փարիզում ամուսնացավ դերասան Օնուր Սայլաքի հետ։ 2012 թվականի հունվարի 19-ին Թուբան լույս աշխարհ բերեց երկվորյակների՝ Մայային և Թոփրաքին։


== Ծանոթագրություններ ==
Թոմաս Կաուկենաս

Թոմաս Կաուկենաս (լիտ.՝ Tomas Kaukėnas, մայիսի 1, 1990(1990-05-01), Ուտենա, Լիտվա), լիտվացի բիաթլոնիստ, 2014 թվականի Օլիմպիական խաղերի և բիաթլոնի աշխարհի առաջնության մասնակից։


== Կարիերա ==
Բիաթլոնով սկսել է զբաղվել  2003 թվականից։ Կաուկենասը Լիտվայի ազգային հավաքականում առաջին անգամ հանդես է եկել 2008 թվականին։   2012/2013 մրցաշրջանում առաջին անգամ հավաքել է գավաթային միավորներ։ Չեխական Նովո-Մեստոյի աշխարհի առաջնությանը Կաուկենասը գրավեց 22-րդ տեղը սպրինտում։ Այս ցուցանիշը նրան հնարավորություն տվեց անցնել մոլորակի առաջնության եզրափակիչ մաս-ստարտ։     
Սոչիի 2014 թվականի Օլիմպիական խաղերին լիտվացին մոտ էր ձմեռային խաղերում իր երկրի համար մեդալ նվաճելուն։ Անհատական մրցավազքում երրորդ կրակային բնագծից հետո նա սենսացիոն կերպով ընթանում էր երկրորդ տեղում ֆրանսիացի Բեատրիկասից հետո, սակայն վերջին կրակահերթում կանգնած վիճակում թույլ տվեց 3 վրիպում, նահանջելով 23-րդ տեղ, առաջատարին զիջելով 3 րոպեից մի փոքր ավելի։


== Աշխարհի գավաթի ընդհանուր հաշվարկ ==
2012/13 - 63-րդ տեղ (66 միավոր)


== Ծանոթագրություններ ==


== Արտաքին հղումներ ==
Профиль IBU(անգլ.)
Ճապոնիայի կապիտուլացիայի պայմանագիր

Ճապոնիայի կապիտուլացիայի պայմանագիր, հաշտության պայմանագիր Ճապոնիայի և Երկրորդ աշխարհամարտում հաղթած տերությունների միջև։ Այս պայմանագիրն ազդարարեց Երկրորդ աշխարհամարտի ավարտը և մասնավորապես վերջակետ դրվեց խորհրդային-ճապոնական պատերազմին։
1945 թվականի հուլիսի 26-ը Չինաստանի Հանրապետությունը, ԱՄՆ-ը և Միացյալ Թագավորությունը կազմեցին հակաճապոնական կոալիցիան և առաջ քաշեցին պայմաններ, որով Ճապոնիան ենթարկվում է կապիտուլյացիայի։ Այս պայմանագիրը ուղարկվեց Ճապոնիա և կոալիցիայի երկրները սպառնացին ճապոնացիներին կործանել իրենց երկիրը՝ պայմանները չընդունելու դեպքում։
1945 թվականի հուլիսի 28-ին Ճապոնիան հայտնեց, որ նա մերժում է Կոալիցիայի երկրների առաջադրած դրույթները։ 1945 թվականի օգոստոսի 6-ին հայտարարվեց «Պոտսդամի հռչակագիրը», որը ևս մերժվեց Ճապոնիայի կողմից։ Նույն թվականին Ամերիկայի Միացյալ Նահանգներն ատոմային ռումբ ուղարկեց ճապոնական Հիրոսիմա քաղաքի ուղղությամբ, որը մուտացիայի ենթարկեց տեղի ճապոնացիների ԴՆԹ-ն, Ճապոնիայում տարածելով մուտացիայի երևույթը։ 1945 թվականի օգոստոսի 8-ի երեկոյան, Խորհրդային Միությունը պատերազմ հայտարարեց Ճապոնիային։ Պատերազմի ընթացքում 1945 թվականի օգոստոսի 9-ին ատոմային ռմբահարման ենթարկվեց նաև Նագասակի քաղաքը։


== Պայմանագրի կնքում ==
 Ճապոնական կայսրություն — Սիգեմիցու Մամարու, արտգործնախարար
։  Ճապոնիա — Ումեձու Յոսիդզիրո, աշխատակազմի ղեկավար
 ՄԱԿ — Դուգլաս Միկարտուր
 ԱՄՆ — Չաստեր Նիմից
 Չինաստանի Հանրապետություն — Սյու Յունչան
 Մեծ Բրիտանիա — Բրյուս Ֆրեզեր
 ԽՍՀՄ — Կուզմա Դերևյանկո
 Ավստրալիա — Թոմաս Բրեմի, գեներալ
 Կանադա — Լորենս Կոլսգրեիվ
 Ֆրանսիա — Ժան Ֆիլիպ Լեկլերկ
 Նիդերլանդներ — Էմիլ Հելֆրիխ
 Նոր Զելանդիա — Լեոնարդո Իզիտ


=== Պայմանագրի ստորագրում ===

		
		
		
		
		
		
		
		
		
		
		


== Տես նաև ==
Հիրոսիմայի և Նագասակիի ատոմային ռմբակոծումներ
Երկրորդ աշխարհամարտի հետևանքները


== Արտաքին հղումներ ==

1945 թվականի Ճապոնիայի կապիտուլացիայի պայմանագրի կնքման մասնակից նշանավոր անձիք Archived 2012-01-19 at the Wayback Machine.
«Ճապոնիայի կապիտուլացիան ստացվե՜ց» Archived 2016-03-08 at the Wayback Machine.
Պայմանագրի կնքման պայմանները (անգլ.)
Ճապոնիայի կողմի հայտնի պաշտոնյաները Archived 2006-12-31 at the Wayback Machine. (անգլ.)
Փաստեր Ճապոնիայի կապիտուլացիայի մասին Archived 2016-04-22 at the Wayback Machine. (անգլ.)
Ճապոնիայի կապիտուլացիայի տեքստը (անգլ.)
Պայմանագրի ճապոնական տարբերակ (անգլ.)
Գերմանական միասնության օր

Գերմանական միասնության օր (գերմ.՝ Tag der Deutschen Einheit), ազգային տոն Գերմանիայում` սկսած 1990 թվականից։ Նշվում է հոկտեմբերի 3-ին` համաձայն Գերմանիայի միավորման պայմանագրի, որով ԳԴՀ-ն մտավ ԳՖՀ-ի կազմի մեջ։ Աշխատանքային օր չէ։


== Պատմություն ==
Գերմանիայի Ֆեդերատիվ Հանրապետությունում նշվել է Գերմանական միասնության օրը, որն ընդունվել է 1954 թվականին` ի հիշատակ 1953 թվականի հունիսի 17-ի դեպքերի, երբ Արևելյան Բեռլինում աշխատողների տնտեսական բողոքները վերածվեցին քաղաքական գործադուլի` ընդդեմ ԳԴՀ-ի կառավարության։ 1954-1990 թվականներին տոնը նշվել է հունիսի 17-ին։
1990 թվականին Գերմանիայի վերամիավորումից հետո միասնության տոնը ծրագրվել էր նշել նոյեմբերի 9-ին` Բեռլինի պատի փլուզման օրը։ Սակայն քանի որ այդ օրը կապված էր Գերմանիայի պատմության մութ էջերի հետ, նոր պետությունը տոնը տեղափոխում է հոկտեմբերի 3` գերմանական երկու պետությունների վերջնական միավորման օրը։ Հոկտեմբերի 3 ամսաթիվը նշվեց Գերմանիայի միավորման համաձայնագրի երկրորդ կետում, որը 1990 թվականի օգոստոսի 31-ից ուժի մեջ մտավ` դառնալով Գերմանական միասնության օրը նշելու նոր ամսաթիվ։ (գերմ.՝ Tag der Deutschen Einheit):
Այժմ հոկտեմբերի 3-ը հանդիսանում է Գերմանիայի միակ պետական տոնը, որը նշվում է պետական մակարդակով։ Մնացած բոլոր տոները կարգավորվում են տարածաշրջաններով։


== Տես նաև ==
Գերմանիայի վերամիավորում


== Արտաքին հղումներ ==
Tag der Deutschen Einheit 2014 Niedersächsische Staatskanzlei
Tag der Deutschen Einheit 2011 Archived 2014-10-06 at the Wayback Machine. Բոն
Chronik der Mauer chronik-der-mauer.de 1990
(6387) 1989 WC

(6387) 1989 WC, աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 19-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,623621 ա. մ., առավելագույնը մոտենում է 2,2226 ա. մ. հեռավորության վրա և հեռանում 3,0247 ա. մ.։ Արեգակի շուրջ մեկ ամբողջական պտույտ է կատարում 1552,21 երկրային օրվա ընթացքում, իր ուղեծրով շարժվելով միջինում 0,231928 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6387) 1989 WC աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերխնյայա Մարա

Վերխնյայա Մարա (ռուս.՝ Верхняя Мара), աուլ Ռուսաստանի Դաշնության Կարաչայ-Չերքեզական Հանրապետության Կարաչաևսկի շրջանի կազմում։
Բնակչությունը 2010 թվականին գրանցված տվյալներով կազմում էր 1970 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիվրցես երկրամաս

Ռիվրցես երկրամաս (անգլ.՝ Rivercess County), երկրամասի կարգավիճակ ունեցող վարչական միավոր Լիբերիայի Հանրապետության հարավում։ Ունի 5,594 կմ² տարածք և 65 862 բնակչություն (2008 թ.)։ Երկրամասի վարչկենտրոնը և ամենամեծ քաղաքը Ցեստոսն է։


== Շրջանները ==
Երկրամասը ներառում է 8 շրջաններ։

Բիրվոր շրջան (3,854)
Կենտրոնական Ռիվրցես շրջան (8,303)
Դոդայն շրջան (13,041)
Ֆեն Ռիվր շրջան (12,630)
Ջո Ռիվր շրջան (8,921)
Նորվեին շրջան (13,900)
Սամ Գբալոր շրջան (3,714)
Զարտլան շրջան (7,146)


=== Հին շրջաններ ===
Մորվեհ շրջան
Տիմբո շրջան


== Հղումներ ==
Place name codes
Կարախաչ (Կարսի գավառ)

Անվան այլ կիրառումների համար տե՛ս՝ Կարախաչ (այլ կիրառումներ)Կարախաչ, գյուղ Արևելյան Հայաստանում, Կարսի մարզի Կարսի գավառում։ 1913 թվականի հունվարի 1-ի տվյալներով ուներ 270 (36 ընտանիք) հայ բնակիչ։ Զբաղվում էին երկրագործությամբ և անասնապահությամբ։ Բնակչությունը բռնությամբ տեղահանվել է 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 295, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ախալցխա (այլ կիրառումներ)

Ախալցխա, կարող է վերաբերել՝

Ախալցխա - քաղաք Վրաստանի հարավում, Ախալցխայի շրջանի շրջկենտրոն, Սամցխե-Ջավախք նահանգի վարչական կենտրոն
Ախալցխա - աթաբեկություն (իշխանություն) Վրաստանում՝ Կարսին սահմանակից՝ հիշատակված պատմիչներ Էգնատաշվիլու, Վախուշտիի և անանուն աշխարհագրի կողմից
Ախալցխա - Էջմիածնի Արևմտահայ չորս փոքր թեմերից մեկը 18-րդ դարի վերջերին
Վիլնյով Լուբե

Վիլնյով Լուբե (ֆր.՝ Villeneuve-Loubet), համայնք Ֆրանսիայի հարավ-արևելքում՝ Պրովանս Ալպեր Լազուր ափերկրամասում։ Գտնվում է Ծովափնյա Ալպեր գավառի Գրաս շրջանի Վիլնյով Լուբե կանտոնում։ Մինչև 2015 թվականի մարտը համայնքը վարչականորեն մտնում էր Հարավային Կան սյուր Մեր լուծարված կանտոնի (Գրաս շրջան) կազմում։
Համայնքի մակերեսը 19,60 կմ² է, բնակչությունը՝ 14 104 մարդ (2006)՝ աճի միտումով (2012 թվականին՝ 14 814 մարդ)։ Բնակչության խտությունը 755,8 մարդ/կմ2 է։


== Աշխարհագրական դիրք ==
Համայնքը գտնվում է Կան սյուր Մեր և Անթիբ քաղաքների միջև՝ Փարիզից 690 կմ դեպի հարավ-արևելք, Մարսելից 150 կմ դեպի արևելք և Նիսից 13 կմ դեպի հարավ-արևմուտք։ Բնակչության թիվը 15 091 մարդ է (2009 թվականին)։
Վիլյնյով Լուբեն գտնվում է Լու գետի գետաբերանում։ Քաղաքն առաջացել է երկու գյուղերի՝ Վիլնյով Լուբեի ներքին մասը կազմող Վիլնյով հին գյուղի և Միջերկրական ծովի ափին գտնվող Լուբե գյուղի միավորման արդյունքում։ Քաղաքի ափամերձ հատվածի երկարությունը շուրջ 40 կմ է։ Վիլնյով Լուբեն միաժամանակ նաև հանգստյան գոտի է և Սոֆիա Անտիպոլիսի տեխնոպոլիսի մաս։


== Բնակչություն ==
2011 թվականի տվյալներով համայնքի բնակչությունը կազմել է 14 995 մարդ, իսկ 2012 թվականի տվյալներով՝ 14 814։

Բնակչության թվի աճը․


== Տնտեսություն ==
2010 թվականին աշխատունակ տարիքի (15-64 տարեկան) 9748 մարդուց 7583-ը եղել է տնտեսապես ակտիվ, 2165-ը՝ ոչ ակտիվ (ակտիվության ցուցանիշը՝ 77,8%, 1999 թվականին՝ 71,4%)։ 7583 ակտիվ աշխատունակ բնակիչներից աշխատել է 6898-ը (3582 տղամարդ և 3316 կին), 685-ը համարվել է անաշխատունակ (264 տղամարդ և 421 կին)։ 2165 ոչ ակտիվ աշխատունակ քաղաքացիներից 740-ը եղել է աշակերտ կամ ուսանող, 762-ը՝ թոշակառու, իսկ 663-ը եղել է ոչ ակտիվ այլ պատճառներով։
2010 թվականի ընթացքում համայնքում թվագրվել է 7334 հարկատու տնային տնտեսություն, որոնցում ապրել է 15 607,5 մարդ։ Մեկ հարկատուի համար միջին եկամուտը կազմել է 23 067 եվրո։


== Տեսարժան վայրեր ==

		
		


== Նշանավոր բնակիչներ ==
Օգյուստ Էսկոֆիե՝ ֆրանսիացի ճաշարանատեր, քննադատ, խոհարարական գրող, ֆրանսիական ավանդական խոհանոցի հանրայնացնող


== Քույր-քաղաքներ ==
Ֆորլիմպոպոլի, Իտալիա


== Ծանոթագրություններ ==


== Արտաքին հղումներ ==
«Համայնքի պաշտոնական կայք» (ֆրանսերեն)։ Վերցված է օգոստոսի 30, 2015
Քրիս դե Բուրգ

Քրիս դե Բուրգ (անգլ.՝ Chris de Burgh, ի ծնե անուն՝ Քրիստոֆեր Ջոն Դևիսոն, անգլ.՝ Christopher John Davison, հոկտեմբերի 15, 1948(1948-10-15), Venado Tuerto, Խեներալ Լոպես, Սանտա Ֆե նահանգ, Արգենտինա), իռլանդացի ռոք-երաժիշտ և կոմպոզիտոր։


== Կենսագրություն ==
Քրիստոֆեր Ջոն Դևիսոնը ծնվել է Վենադո-Տուերտոյում, Արգենտինա` բրիտանացի դիվանագետի և իռլանդացի քարտուղարուհու ընտանիքում։ Նրա հոր կարիերան ընտանիքին տեղափոխել է երկրից երկիր՝ Մալթա, Նիգերիա, Զաիր։ Երբ նա 6 տարեկան էր, ընտանիքը վերադարձել է տուն՝ Իռլանդիա, որտեղ իր մորական կողմից պապիկը գնել է XII դարի Բարգի ամրոցը և վերակառուցում է դրա մի մասը։
Առավել  հայտնի է նրա The Lady in Red ստեղծագործությունը Into the Light ալբոմից։ Այդ ալբոմը թողարկվել է 1986 թվականին, որում ընդգրկված էր նաև «For Rosanna» երգը, որը նվիրված էր երաժիշտի դստերը։ Նա ծնվել է 1984 թվականին։ Բացի աղջկանից, նա ունի նաև երկու որդի։
Հետաքրքիր փաստ. Man on the Line ալբոմից «Moonlight and Vodka» երգը Մոսկվայում հետախույզի մասին է։
Քրիս դե Բուրգի երգերը հնչել են «Արթուր 2», «Ամերիկացի խելագար» և այլ ֆիլմերում։ Ամբողջ աշխարհում վաճառվել է նրա երգերից 40 000 000 օրինակ։
Նա «Լիվերպուլ» ֆուտբոլային ակումբի մոլի երկրպագու է։


== Դիսկոգրաֆիա ==
1975 — Far Beyond These Castle Walls
1975 — Spanish Train And Others Stories
1977 — At The End Of A Perfect Day
1979 — Crusader
1980 — Eastern Wind
1982 — The Getaway
1984 — Man on the Line
1986 — Into the Light
1988 — Flying Colours
1992 — Spark To a Flame
1992 — The Power Of Ten
1994 — This Way Up
1995 — Beautiful Dreams
1999 — Quiet Revolution
2002 — Timing Is Everything
2004 — The Road to Freedom
2006 — The Storyman
2008 — Footsteps
2010 — Moonfleet & Other Stories
2011 — Footsteps 2
2012 — Home
2014 — The Hands of Man


== Ծանոթագրություններ ==
Կամենովկա

Կամենովկա  (ռուս.՝ Каменовка), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Պիլտոզեռա գետի ափին՝ 65 կմ հեռավորության վրա։ Գետի երկարությունը՝ 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը - 03020300412103000033119
Հիդրոլոգիական ուսումնասիրությունների կոդը -  103003311
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Benetton B198

Բոլիդ Benetton B198 (անգլ.՝ Benetton B198), մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1998 թվականի մրցարշավին մասնակցելու համար։


== Ծանոթագրություններ ==
Արկալոխորիոն

Արկալոխորիոն(հուն․՝ Αρκαλοχώριον ή Αρκαλοχώρι), փոքր քաղաք Հունաստանում, Կրետեում։ Տեղակայված է Հերակլիոնից 32 կիլոմետր հարավ։ Մտնում է Մինոա-Պեդյադա համայնքի կազմի մեջ, Հերակլիոն ծայրամասային միավորումում, Կրետե պերիֆերիայում։ Բնակչությունը 4313 բնակիչ է՝ ըստ 2011 թվականի մարդահամարի։


== Հնագիտություն ==
Արկալոխորիոնը գտնվում է ոչ շատ հարավ վերջերս բացված Մինոյական պալատից, Գալաթասում։
Այստեղ է գտնվում նաև մինոյական քաղաքակրթական հնագիտական հուշարձանը, այսկերպ կոչված «սրբազան քարայրներից» մեկը կղզու արևելքում։ Քարայրը, հավանաբար, օգտագործվել է պաշտամունքային նպատակով մոտավորապես մ․ թ․ ա․ 2500-1450 թվականներին։
Շատ տարիների ընթացքում տեղի գյուղացիներ քարանձավում փորեցին և գտան զանազան բրոնզե զենքեր ու այլ մետաղական առարկաներ։ Դրանց  մեծամասնությունը չի պահպանվել, քանի որ գյուղացիները վերաձուլեցին դրանք և պատրաստեցին ֆերմայում աշխատանքներիի համար գործիքներ։ Առաջին հնագետը, ով ուշադրություն դարձրեց քարայրին, հույն Իոսիֆ Կադզիդակիսն է (հուն․՝ Ιωσήφ Χατζιδάκης)։ Նա պեղումներ է իրականացրել 1912 թվականին և գտել է շատ զենքեր, դաշույններ ու սրեր, ինչպես նաև մեծ քանակությամբ երկկողմանի կացիններ։ Դրանից հետո երեխաները քարայրում պատահաբար գտան ոսկյա լաբրիս։ Քրայրում սկսվեց թալանում տեղի բնակիչների կողմից։ 1934 թվականին հնագետ և Հերակլիոնի հնագիտական թանգարանի տնօրեն Սպիրիդոն Մարինատոսը գյուղացիներից բռնագրավեց մեծ քանակությամբ գտածոներ և վերսկսեց պեղումները։ Քարանձավում գտտված 25 ոսկյա և վեց-յոթ արծաթյա կացիններից մեկը ունեին կարճ մակագրոություն՝ գծային Ա գրությամբ։
Մյուս զենքերի մեջ, որոնց թիվը անցնում էր հարյուրը, Սպիրիդիոն Մարինատոսը գտավ բրոնզե լաբրիս՝ հայտնի որպես «Արկալոխորիոնից լաբրիս»։ Դրա վրա հայտնաբերվել է 15 հիերոգլիֆներով գրություն՝ տեղակայված երեք սյուների վրա, որոնցից տասը տարբեր են։ Լուի Գոդարը զարմանքով նշել է, որ գրությունը վստահաբար չի կարելի համեմատել ոչ մի գյուղական գրային համակարգի հետ․ նշանների մի մասը հիշեցնում է Գծային Ա-ն, իսկ որոշները նմանվում են հայտնի Ֆեստի սկավառակին։


== Արկալոխորիոնի միություն ==
Արկալոխորիոնի համայնքային միությունը կազմված է յոթ բնակավայրերից։ Բնակչությունը 4822 բնակիչ է՝ ըստ 2011 թվականի հաշվառման։ Տարածքը 24,97 քառակուսի կիլոմետր է։


== Բնակչություն ==


== Ծանոթագրություններ ==
Նուրիել Ռուբինի

Նուրիել Ռուբինի (մարտի 29, 1958(1958-03-29), Ստամբուլ, Թուրքիա), ամերիկյան տնտեսագետ, Նյու Յորքի համալսարանի տնտեսագիտության պրոֆեսոր, գլոբալ ֆինանսների գծով ազդեցիկ փորձագետ։
Ծնվել է Ստամբուլում՝ իրանական հրեաների ընտանիքում։
2 տարեկանում ընտանիքի հետ տեղափոխվել են Թեհրան։ Ավելի ուշ տեղափոխվել են Իսրայել։
1962-1983 թթ.-ին բնակվել է Միլանում, որտեղ նա սովորել է Բոկկոնի համալսարանում։ Հետագայում Հարվարդյան համալսարանի ասպիրանտուրայում է սովորել։ Տիրապետում է անգլերեն, իտալերեն, պարսկերեն և իվրիտ լեզուներին։
2004 թ.-ից Roubini Global Economics Monitor վերլուծական ընկերության տնօրենների խորհրդի նախագահն է։ Այժմ նաև ԱՄՆ նախագահի խորհրդական է։
Նուրիել Ռուբինիին Ֆորբսը 2010 թ.-ի աշնանը ճանաչել է որպես աշխարհի ամենաազդեցիկ տնտեսագետ։ Նա դեռևս 2005-2006 թթ.-ին կանխատեսել էր ֆինանսատնտեսական ճգնաժամը։


== Ծանոթագրություններ ==
Ունթերմերցբախ

Ունթերմերցբախ (գերմ.՝ Untermerzbach), կոմունա Գերմանիայում, Բավարիա երկրամասի Հասբերգե շրջանում։
Ենթարկվում է Ստորին Ֆրանկոնիայի վարչական շրջանին։ Բնակչության թիվը 2010 թ. դեկտեմբերի 31-ի տվյալներով կազմում է 1713 մարդ։
Զբաղեցնում է՝ 27,75 կմ² տարածք։ Պաշտոնական կոդ- 09 6 74 210։


== Արտաքին հղումներ ==
Պաշտոնական կայք
Գեդմիշ

Գեդմիշ (ռուս.՝ Гедмыш), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Մալկա գետի աջ ափին 154 կմ հեռավորության վրա։ Գետի երկարությունը 11 կմ է, ավազանի տարածքը 40,5 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Մալկա գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000512108200004170
Հիդրոլոգիական ուսումնասիրությունների կոդը - 108200417
Ավազանի կոդը - 07.02.00.005
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բովկունի

Բովկունի (ուկրաիներեն՝ Бовкуни), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Բովկունի գյուղում բնակվում էր 114 մարդ։ Բնակավայրը զբաղեցնում է 0,421 կմ² տարածք։ Բնակչության խտությունը կազմում էր 270,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(4464) Վուլկանո

(4464) Վուլկանո (անգլ.՝ Vulcano), աստերոիդ աստերոիդների գոտի ներքին մասում։ Հայտնաբերվել է 1966 թվականի հոկտեմբերի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 1,952234 ա. մ., առավելագույնը մոտենում է 1,8201 ա. մ. հեռավորության վրա և հեռանում 2,0843 ա. մ.։ Արեգակի շուրջ մեկ ամբողջական պտույտ է կատարում 996,31 երկրային օրվա ընթացքում, իր ուղեծրով շարժվելով միջինում 0,361332 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,21° անկյուն։
Վուլկանո աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4464) Վուլկանո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անանուր

Անանուրի, XVI–XVII դարերի ճարտարապետական համակառույց Վրաստանում, Ռազմավիրտկան ճանապարհի վրա, համաևուն գյուղում, Թբիլիսիից 64 կմ հյուսիս-արևելք։ VII-X դարերին եղել է Արագվիի վրաց էրիսթավի իշխանների նստավայրը։ Վերին բերդը ամրացված է Անանուրիի համակառույցի ընդհանուր տեսքը։ XVI–XVII դարերին։ Բազմահարկ աշտարակներով։ Պահպանվել են գմբեթավոր փոքր (1660-ական թվականներ) և մեծ (1689) եկեղեցիները (վերջինիս կառուցմաևը մասնակցել են հայ վարպետներ՝ հայտնի է Գրիգորի անունը), զանգակատունը և խևսուրակաև աշտարակը։ Միջին դարերում Անանուրիում բնակվել են հայեր, որոնք 1770 թվականի վիճակագրությամբ կազմել են 100 ծուխ։ Բերդին կից է հայկական եկեղեցին (XIX դար)՝ հովանոցաձև գմբեթածածկով։

Անանուր
		
		
		
		
		
		


== Արտաքին հղումներ ==
Անանուրի ամրոցի պատմությունը և ճարտարապետությունը(ռուս.)
Կրասնայա Զվեզդա (այլ կիրառումներ)

Կրասնայա Զվեզդա, կարող է վերաբերել՝

Կրասնայա Զվեզդա - գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Կրասնայա Զվեզդա - գյուղ Ռուսաստանի Ռյազանի մարզի Միխայլովսկի շրջանի կազմում։
Կրասնայա Զվեզդա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Կրասնայա Զվեզդա - գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում
Կրասնայա Զվեզդա - գյուղ Ռուսաստանի Դաշնության Ռոստովի մարզի Միլլերովսկի շրջանում
Մարեմխոտ

Մարեմխոտ (լատ.՝ Géum), վարդազգիների (վարդածաղիկներ) ընտանիքի բազմամյա խոտաբույսերի ցեղ։ Հայտնի է ավելի քան 40 տեսակ։


== Կենսաբանական նկարագիր ==

Ցողունի բարձրությունը մինչև 80 սմ է։ Արմատամերձ տերևները քնարաձև փետրաբաժան են, ցողունայինները՝ եռմասնյա-եռաբաժան։ Ծաղիկները մեկական են կամ հավաքված վահանանման ծաղկաբույլերում, դեղին կամ կարմրավուն։ Ծաղկում է հունիս-հուլիսին (օգոստոսին)։


== Հայաստանում ==
Հայաստանում՝ 2 տեսակ՝

Մարեմխոտ սովորական
Մարեմխոտ գետային


== Տարածում ==
Տարածված է Տավուշի, Լոռու, Գեղարքունիքի, Սյունիքի մարզերում։ Աճում է խոնավ մարգագետիններում, գետափերին, անտառներում և այլն։


== Քիմիական կազմ ==
Պարունակում է աղաղանյութեր, գլիկոզիդներ, վիտամին C, կարոտին (A-նախավիտամին), եթերայուղ, ներկանյութ և այլն։


== Նշանակություն ==
Պտուղը բազընկյուզիկ է։ Դեղաբույս է։ Պատրաստուկներն օգտագործում են որպես հակաբորբոքային, հակաման ՄԵխակ մշակովի մանրեային, արյունահոսությունը դադարեցնող, կապող միջոց։
Մարեմխոտի արմատը պարունակում է դաբաղող նյութեր, յուղ, գլիկոզիդ, կրախմալ, խեժեր
Տերևները պարունակում են դաբաղանյութեր, դառը նյութեր, յուղ, գլիկոզիդ, կրախմալ, խեժեր
Սերմերը հարուստ են ճարպոտ յուղերով
Մարեմխոտը քրտնաբեր, լեղամուղ, հակավիրուսային, խորխաբեր և տոնուսը բարձրացնող դեղաբույս է։


== Դասակարգում ==


=== Տաքսոնոմիա ===
Մարեմխոտ դասը մտնում է Rosaceae ընտանիքի և Rosales կարգի մեջ։


== Տեսակներ ==

Դասը ընդգրկում է 5 տեսակ, նրանցից մի քանիսը։

Geum aleppicum Jacq. —
Geum ×borisii Kellerer ex Sünd.
Geum bulgaricum Pančić
Geum calthifolium Menzies ex Sm.
Geum canadense Jacq.
Geum coccineum Sm.
Geum geniculatum Michx.
Geum glaciale Adams ex Fisch.
Geum heldreichii
Geum × intermedium Ehrh.
Geum japonicum Thunb.
Geum laciniatum Murray
Geum latilobum
Geum macrophyllum Willd.
Geum magellanicum
Geum molle Vis. & Pančić
Geum montanum L.
Geum peckii Pursh
Geum pentapetalum (L.) Makino
Geum pyrenaicum Mill.
Geum quellyon Sweet
Geum radiatum Michx.
Geum reptans L.
Geum rhodophaeum Stoj. & Stef.
Geum rivale L.
Geum rossii (R.Br.) Ser.
Geum triflorum Pursh
Geum urbanum L.
Geum vernum (Raf.) Torr. & A.Gray
Geum virginianum L.
Geum virginicum


== Ծանոթագրություններ ==


== Գրականություն ==
C. Kalkman։ Rosaceae. In։ Klaus Kubitzki (Hrsg.)։ The Families and Genera of Vascular Plants - Volume VI - Flowering Plants - Dicotyledons - Celastrales, Oxalidales, Rosales, Cornales, Ericales, 2004, S. 367


== Արտաքին հղումներ ==
Список видов рода Гравилат на сайте Эдинбургского королевского ботанического сада
Гравилат на сайте Агбина Archived 2008-09-21 at the Wayback Machine.
Jepson Manual Treatment
Ontario Wildflowers: Avenses Group
USDA Plants Profile: North American Species
EOL
(1957) Անգարա

(1957) Անգարա (անգլ.՝ Angara), աստերոիդ աստերոիդների հիմնական գոտում։ Հայտնաբերվել է 1970 թվականի ապրիլի 1-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,008286 ա. մ., առավելագույնը մոտենում է 2,8269 ա. մ. հեռավորության վրա և հեռանում 3,1897 ա. մ.։ Արեգակի շուրջ մեկ ամբողջական պտույտ է կատարում 1905,8 երկրային օրվա ընթացքում, իր ուղեծրով շարժվելով միջինում 0,188897 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1957) Անգարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վենդա Նովա դու Իմիգրանտի

Վենդա Նովա դու Իմիգրանտի (պորտ.՝ Venda Nova do Imigrante), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի կենտրոնական մարզում։ Մտնում է Աֆոնսու Կլաուդիուի գավառի կազմի մեջ։ Բնակչությունը կազմում է 25.745 մարդ՝ 2020 թվականի տվյալներով։ Գրավում է 185,9 կմ2 տարածք։ Բնակչության խտությունը՝ 102,3 մարդ/կմ²։


== Պատմություն ==
Քաղաքը հիմնադրվել է 1988 թվականի մայիսի 6-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 87.723.693,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.923,60 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,778 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Իունա

Անվան այլ կիրառումների համար տե՛ս՝ Իունա (այլ կիրառումներ)Իունա (էստ․՝ Õuna), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 130 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալ-խալաաթ

Ալ-խալաաթ (արաբ․՝ الخلعة‎‎), կանաչ գույնի հագուստ, որը հագնում էին աբբասյան խալիֆն ու մամլուքյան սուլթանները ալ-իմամայի (կլոր‚ ոսկեգույն զարդանախշերով գլխի մետաքսյա փաթաթան) հետ միասին՝ համատեղելով կանաչը սևի և սպիտակի հետ։ Հետաքրքրականն այն է, որ մամլուք բահիրի սուլթաններին հաջորդած չերքեզ սուլթանների օրոք աբբասյան խալիֆաներին արգելված էր կրել վերոհիշյալ հագուստները։ Փոխարենը նրանք կրում էին ռազմական հագուստներ։
Ա.Ի


== Աղբյուրներ ==
Իբն Թաղրի Բարդի, Ան-Նուջում, Կահիրե 1963 թ. հատ 5, էջ 133
Աստերոիդների ցանկ (274901-275000)

Աստերոիդների ցանկ (274801-274900)  • Աստերոիդների ցանկ  • Աստերոիդների ցանկ (275001-275100)
 Աստերոիդների ցանկ (274801-274900)  • Աստերոիդների ցանկ  • Աստերոիդների ցանկ (275001-275100)
Սագամիհարա

Սագամիհարա (ճապ.՝ 相模原市), քաղաք Ճապոնիայում՝ տեղակայված է Կանագավա պրեֆեկտուրայում։
Քաղաքը բաժանվում է երեք շրջանի՝ Միդորի-կու, Տյուո-կու և Մինամի-կու։


== Պատմություն ==
Քաղաքը հիմնադրվել է 1941 թվականի ապրիլի 29-ին, 2010 թվականի ապրիլի 1-ին, համաձայն կառավարության համապատասխան հրամանագրի, ստացել է քաղաքի կարգավիճակ։
2016 թվականի հուլիսի 26-ին քաղաքում կատարվել է հարձակում հաշմանդամների «Ցուկուի Յամայուրի Էն» պանսիոնատի վրա, ինչի արդյունքում զոհվել է 19 մարդ, իսկ վիրավորվել 40 մարդ։


== Աշխարհագրություն ==
Սագամիհարան գտնվում է Հոնսյու կղզու կենտրոնական մասում, Տոկիոյից հարավ՝ Դոսի գետի վրա, որն այնուհետ միախառնվում է Սագամի գետին։


== Տնտեսություն ==
1950-ական թվականներին քաղաքում կար զարգացած արդյունաբերություն, որը ներառում էր էլեկտրամեքենաշինության և մեքենաշինության, ինչպես նաև սննդի և տեքստիլ արդյունաբերության ճյուղերը։ Սագամիհարան հետազոտությունների կենտրոն է ատոմային էներգիայի բնագավառում։


== Տրանսպորտ ==
Կոկուդո 16, ազգային նշանակության ճանապարհ, որը շրջապատում է Տոկիոն։


== Կրթություն ==
Քաղաքում գտնվում է Սագամիի օրիորդաց համալսարանը, Կիտասատոյի բժշկական քոլեջը և Աձաբուի անասնաբուժական քոլեջը։


== Քույր քաղաքներ ==
Սագամիհարան ունի երեք քույր քաղաքներ։

 Կանադա, Տորոնտո (1998 թվականի հունվարի 1)
 Կանադա, Թրեյլ (1991 թվականի ապրիլի 15)
 Չինաստան Ուսի (1985 թվականի հոկտեմբերի 6)։


== Սիմվոլիկա ==
Քաղաքի ծաղիկը դրախտավարդն է, ծառը՝ փոշոտ ձելկվան, իսկ թռչունը՝ դաշտային արտույտը։


== Ծանոթագրություններ ==


== Արտաքին հղումներ ==
Պաշտոնական կայք
Քրդական Արարատյան Հանրապետություն

Քրդական Արարատյան Հանրապետություն, ինքնակոչ քրդական պետություն, որը գտնվում էր ժամանակակից Թուրքիայի Հանրապետության արևելյան ծայրամասում՝ ներկայիս Աղրըի մարզի տարածքում («Աղրը» անվանումը Արարատ անվանման թուրքակական ձևն է)։
Արարատյան Հանրապետությունը իր անկախությունն է հռչակել 1927 թվականին Թուրքիայի հարավարևելյան մասում քրդերի ապստամբության նոր ալիքի ընթացքում։ 1927 թվականի հոկտեմբերին Արարատ լեռան մոտ գտնվող մի գյուղ ընտրված էր որպես Քուրդիստանի ժամանակավոր մայրաքաղաք։ Հոյբունը դիմել է աշխարհի խոշոր պետություններին և Ազգությունների Լիգային, ինչպես նաև Իրաքի և Սիրիայի քրդերին, համագործակցության առաջարկով։ Բայց օգնություն այդպես էլ չստանալով, 1930 թվականին Արարատյան Հանրապետությունը դադարել է իր գոյությունը։


== Ծանոթագրություններ ==
Քալհուն շրջան (Այովա)

Անվան այլ կիրառումների համար տե՛ս՝ Քալհուն (այլ կիրառումներ)Քալհուն շրջան (անգլ.՝ Calhoun County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.476 կմ² է, բնակչությունը՝ 9.670 մարդ (2010 թ. տվյալներով)։ Շրջկենտրոնն է Ռոքվել Սիթի բնակավայրը։ Կազմավորվել է 1851 թ.։
Հետնորդները 3

«Հետնորդները 3» (անգլ.՝ Descendants 3), ամերիկյան մյուզիքլ, ֆանտաստիկ հեռուստատեսային ֆիլմ։ Ֆիլմը պատմում է «Հետնորդների» երևակայական աշխարհում դեռահասների կյանքի և արկածների մասին՝ շարունակելով «Հետնորդները» և «Հետնորդները 2» ֆիլմերի սյուժեն։ Ֆիլմի սցենարը գրել են Սառա Պարիոթը և Ջոսան Մաքգիբբոնը, իսկ ռեժիսորը եղել է Քենի Օրտեգան։ Ֆիլմի պրեմիերան կայացել է 2019 թվականի օգոստոսի 2-ին Disney Channel հեռուստաալիքով։


== Սյուժե ==
Երբ Բենն ու Մելը հայտարարում են իրենց նշանադրության մասին, Օդրին սկսում է խանդել և որոշում է վրեժխնդիր լինել Մելից՝ տիրանալով նրա մոր՝ Մալեֆիսենտայի գավազանին։ Օդրիի պլաններին խանգարելու համար Մելը պետք է դիմի հոր՝ Հադեսի օգնությանը, որը լքել է իրեն շատ տարիներ առաջ։


== Դերերում ==


== Արտադրություն ==
«Հետնորդները 3» ֆիլմի պրոդյուսերը եղել են Սառա Պարիոթը և Ջոսան Մաքգիբբոնը, իսկ ռեժիսորն ու գործադիր պրոդյուսերը՝ Քենի Օրտեգան։ Վենդի Ջաֆեթը դարձել է ֆիլմի պրոդյուսերներից մեկը Օրտեգայի, Սառայի, Մաքգիբոնի հետ միասին։ Մարկ Հոֆելինգն ու Կարա Սաունը վերադարձել են որպես համապատասխանաբար պրոդյուսեր և զգեստների դիզայներ։ Ջամալ Սիմսը հանդես է եկել որպես ֆիլմի պարուսույց Օրտեգայի հետ միասին, որը եղել է «Հետնորդները» երեք ֆիլմերի խորեոգրաֆ։
Փորձերը և նկարահանումներն սկսվել են 2018 թվականի ապրիլի 23-ին Կանադայում՝ Կոլումբիայի Վանկուվեր քաղաքում։ Արտադրությունն սկսվել է 2018 թվականի մայիսի 25-ին։ 2018 թվականի հուլիսի 18-ին սոցցանցերում հաղորդվել է, որ ֆիլմի արտադրությունը «պաշտոնապես ավարտվել է»։ Այս ֆիլմը «Հետնորդները» ֆրանշիզայի վերջին ֆիլմն է։
Առաջին թրեյլերը ցուցադրվել է փետրվարի 24-ին։
«Հետնորդները 3» ֆիլմը եղել է վերջինը Քամերոն Բոյսի համար, որը մահացել է 2019 թվականի հուլիսի 6-ին։


== Թողարկում ==
Ֆիլմի որոշ գովազդային կադրեր թողարկվել են Disney Descendants YouTube-ի ալիքում 2018 թվականի փետրվարին՝ որպես թիզեր կամ ի սկզբանե դիտարկվել են արտադրության համար։ Ֆիլմի պաշտոնական պրեմիերան նախատեսվել է 2019 թվականի օգոստոսի 2-ին։
Ֆիլմի հետ կապված «Under the Sea.The Descendants Short Story» կարճամետրաժ ֆիլմը, որում ներկայացված են  Մելը և Ուման «էպիկական ստորջրյա բացահայտմամբ», թողարկվել է 2018 թվականի սեպտեմբերի 28-ին։
2019 թվականի հուլիսի 11-ին Դիսնեյը հայտարարել է, որ Քեմերոն Բոյսի մահված պատճառով չեղյալ է հայտարարում կարմիր գորգի պրեմիերան, որն ի սկզբանե նախատեսված էր 2019 թվականի հուլիսի 22-ին։ Ֆիլմի հեռուստատեսային պրեմիերան կայացել է Բոյսի հիշատակին նվիրված ժամանակացույցի համաձայն։


== Վարկանիշներ ==
2019 թվականի օգոստոսի 2-ին «Հետնորդները 3» ֆիլմի պրեմիերայի ժամանակ այն դիտել է 4,59 միլիոն հեռուստադիտող, երեք օրով հետաձգված ցուցադրության ժամանակ հեռուստադիտողների թիվը ավելացել է մինչև 8,43 միլիոն։


== DVD ==
«Հետնորդները 3» ֆիլմը թողարկվել է DVD-ով 2019 թվականի օգոստոսի 6-ին։


== Ծանոթագրություններ ==
Վոկզալ-Գորոդնյա

Վոկզալ-Գորոդնյա (ուկրաիներեն՝ Вокзал-Городня), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Վոկզալ-Գորոդնյա գյուղում բնակվում էր 749 մարդ։ Բնակչության խտությունը կազմում էր 480,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդրովկա (Տարասովսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка), սլոբոդա Ռուսաստանի Ռոստովի մարզի Տարասովսկի շրջանում։ Մտնում է Եֆրեմովո-Ստեպանովսկի գյուղական համայնքի կազմի մեջ։
2002 թ. տվյալներով բնակչությունը կազմում է 473 մարդ։
Ահուրա Մազդա

Ահուրամազդան (ինչպես նաև Ահուրա-Մազդա) զրադաշտականության կրոնի գերագույն աստծո անունն է։ Ըստ կրոնական ավանդաբանության, նա ով ներկայանում է որպես Ահուրամազդա ստեղծել է երկինքը, երկիրը և մարդուն։ Բարու և չարի պայքարի մեջ Ահուրամազդան ներկայացնում է բարիությունը նա հավիտենական պայքարի մեջ է չար աստծո՝ Ահրիմանի հետ։ Ահուրամազդա բառի ծագումնաբանությունը ուսումնասիրված չէ և որպես կանոն ներկայացվում է որպես իրանական։ Իրանցիները իրենց հերթին չեն կարողանում տալ բառի ստուգաբանությունը, քանի որ այդ բառը կամ բառակապակցությունը ծագումնաբանական առումով կապված չէ Ֆարսի մշակույթի հետ։ Առաջին անգամ Ահուրա Մազդայի անունը գրավոր նյութերում ի հայտ է գալիս Աքեմենյան դարաշրջանում (մ.թ.ա. 550-330 թթ.) Բեհիսթունի արձանագրություններում։ Մինչև Արտաքսերքսես II-ը Ահուրա Մազդան միակ աստվածն էր, ապա սկսեց նրա պաշտամունքը ևս երկու աստվածներ Միհր՝ Միթրա և Զերվան։ Հայոց մշակույթի մեջ Ահուրամազդա անունը հայտնի է նաև որպես Որմիզդ, Հորմիզդ, Օրմիզդ, նոր պարսկերենում՝ Հորմոզ։
Սովորույթի համաձայն Արամազդ անունը բխեցվում է Ահուրամազդա անունից։ Որոշ ուսումնասիրողներ վիճարկում են այդ թեզը։ Հոդվածը տպագրվել է 2015 թ. «Լուսանցք» թերթի թիվ 29, 30, 31, 32 համարներում։


== Ծանոթագրություններ ==


== Արտաքին հղումներ ==
•http://www.hayary.org/wph/?p=5035 Հայ Արիական Միաբանություն
(6857) 1990 QQ

(6857) 1990 QQ, աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 19-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,31503 ա. մ., առավելագույնը մոտենում է 1,8623 ա. մ. հեռավորության վրա և հեռանում 2,7677 ա. մ.։ Արեգակի շուրջ մեկ ամբողջական պտույտ է կատարում 1286,57 երկրային օրվա ընթացքում, իր ուղեծրով շարժվելով միջինում 0,279814 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6857) 1990 QQ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոլովնովկա (գյուղ, Նովովոդոլաժսկի շրջան)

Գոլովնովկա (ուկրաիներեն՝ Головнівка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Գոլովնովկա գյուղում բնակվում էր 7 մարդ։ Բնակավայրը զբաղեցնում է 0,09 կմ² տարածք։ Բնակչության խտությունը կազմում էր 77,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գեորգի Ծերեթելի (լեզվաբան)

Անվան այլ կիրառումների համար տե՛ս՝ Գեորգի ԾերեթելիԳեորգի Ծերեթելի Վասիլի (վրաց.՝ გიორგი წერეთელი հոկտեմբերի 8 (21), 1904, Տիանետի, Թիֆլիսի նահանգ, Ռուսական կայսրություն - սեպտեմբերի 9, 1973(1973-09-09), Թբիլիսի, Վրացական ԽՍՀ, ԽՍՀՄ), վրացի արևելագետ, սեմագետ-լեզվաբան։ ԽՍՀՄ ԳԱ ակադեմիկոս (1968), Իռլանդիայի ու Մեծ Բրիտանիայի թագավորական ասիական ընկերության (1964) և Լեհաստանի արևելագիտական ընկերության (1966) պատվավոր անդամ։
Վրացագիտությանը, արաբագիտությանը, սեմագիտությանը և ուրարտագիտությանը նվիրված աշխատություններում Ծերեթելու եզրահանգումներն ստացել են միջազգային լայն ճանաչում։


== Ծանոթագրություններ ==
Շիրոկոե (գյուղ, Բալակլավայի շրջան)

Անվան այլ կիրառումների համար տե՛ս՝ ՇիրոկոեՇիրոկոե (ուկրաիներեն՝ Широке, Ղրիմի թաթարերեն՝ Büyük Muskomiya), գյուղ Ուկրաինայի Սևաստոպոլի Բալակլավայի շրջանում։ Բնակավայրը նախկինում նաև անվանվել է Բիյուկ-Մուսկոմյա։
2001 թվականի տվյալներով Շիրոկոե գյուղում բնակվում էր 636 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պալչիկլի Ներքին

Պալչիկլի Ներքին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Էնդրյու Վիտերբի

Էնդրյու Ջեյմս Վիտերբի (անգլ.՝ Andrew James Viterbi, մարտի 9, 1935(1935-03-09), Բերգամո, Լոմբարդիա, Իտալիայի թագավորություն), ամերիկացի ինժեներ և գործարար, որը հիմնադրել է Qualcomm-ը և մշակել է Վիտերբիի ալգորիթմը։


== Կենսագրություն ==
Վիտերբին ծնվել է Բերգամոյում (Իտալիա) և մինչև 1939 թվականին ԱՄՆ տեղափոխվելը կրել է Անդրեա Ջակոմո Վիտերբի անունը։ Նրա ծնողները փոխել են նրա անունը անգլերեն ձևով, երբ ներգաղթել են ԱՄՆ։
Վիտեբրին սովորել է Բոստոնի լատինական դպրոցում, որից հետո 1952 թվականին ընդունվել է Մասաչուսեթսի տեխնոլոգիական ինստիտուտ։ Նա ավարտել է MIT-ը՝ ստանալով էլեկտրական գիտությունների բակալավրի աստիճան 1957 թվականին։
Աշխատել է Raytheon ընկերությունում, իսկ հետո՝ Փասադենայի Ռեակտիվ շարժման լաբորատորիայում։ 1963 թվականին դոկտորի աստիճան է ստացել Հարավային Կալիֆոռնիայի համալսարանում։ Աստիճանը ստանալուց հետո նա պաշտոն է զբաղեցրել Լոս Անջելեսի Կալիֆոռնիայի համալսարանում (UCLA)։ Ավելի ուշ նա աշխատել է UCLA-ում և Սան Դիեգոյի Կալիֆոռնիայի համալսարանում։

1967 թվականին առաջարկել է օգտագործել Վիտերբիի ալգորիթմը՝ ծածկագրի վերծանման համար, որը փոխանցվում է ցանցերով աղմուկի առկայությամբ։ Ալգորիթմը լայնորեն օգտագործվում է սխալների ուղղակի ուղղման, ինչպես նաև խոսքի ճանաչման համար և այլ ոլորտներում, որտեղ օգտագործվում են թաքնված մարկովյան մոդելներ։ Վիտերբին մասնակցել է նաև CDMA ստանդարտի մշակմանը։
2004 թվականին նրա 52 մլն դոլարի նվիրատվությունից հետո Հարավային Կալիֆոռնիայի համալսարանին կից ճարտարագիտության դպրոցը վերանվանվել է նրա պատվին։
Իրվին Ջեյկոբսի հետ Վիտերբին հիմնադրել է Լինկաբիթ (անգլ.՝ Linkabit) ընկերությունը։ 1985 թվականին նույնպես Ջեյկոբսի հետ նա հիմնադրել է Qualcomm ընկերությունը։


== Մրցանակներ ==
Վիտերբին 2005 թվականին պարգևատրվել է Բենջամին Ֆրանկլինի մեդալով։ 2008 թվականին Վիտերբին ԱՄՆ-ի ազգային գիտական մեդալ է ստացել Վիտերբիի ալգորիթմի մշակման համար։ 2010 թվականին նա պարգևատրվել է IEEE պատվո մեդալով, իսկ 2011 թվականին ստացել է Ջոն Ֆրիցի մեդալ։


== Անձնական կյանք ==
Վիտերբին ամուսնացած էր Էռնա Ֆինչիի (1934-2015), որը Սարաևոյից հրեական փախստական է Հարավսլավիայից։ նրանք ունեն երեք երեխա՝ Ալան Վիտերբին, Օդրի Վիտերբին և Ալեքսանդր Վիտերբին (որը մահացել է 2011 թվականին 40 տարեկանում)։


== Ծանոթագրություններ ==
Հռիփսիմե Ավետիսյան

Հռիփսիմե  Ավետիսյան (1960, Տանձուտ, Հոկտեմբերյանի շրջան, Հայկական ԽՍՀ, ԽՍՀՄ), հայ բանաստեղծ և գրող։
Ծնվել  է  1960  թվականին  Արմավիրի  մարզի  Տանձուտ  գյուղում։  1977 թվականին,  միջնակարգ  դպրոցին  զուգահեռ,  ավարտել  է  նաև  Երևանի  պետական  համալսարանին  կից`  «Յու.  Ֆուչիկի»  անվան  պատանի  լրագրողների  դպրոցը։  Ստեղծագործել  և  տպագրվել  է  դպրոցական  տարիներից,  բազմիցս  թղթակցել  մանկապատանեկան  թերթերին  և  ամսագրերին,  համագործակցել  տարբեր  խմբագրությունների  հետ,  տպագրվել  է`  «Ավանգարդ»,  «Արմավիր»,  «Գրական  թերթ»,  «Հայրենականչ»  և  այլ  թերթերում։  Ինչպես  նաև  բանաստեղծություններով  և  հոդվածներով  տպագրվել  է`  «Պիոներ»  ամսագրում,  «Նորք»  հանդեսում,  «Հայաստան»  պարբերականում  և  այլն...  1987  թվականին  ավարտել  է  Երևանի  պետական  ինդուստրիալ  մանկավարժական  տեխնիկումը։  2005  թվականին`  Աբովյանի  Լ.  Օրբելու  անվան  մանկավարժական  համալսարանի  բանասիրական  ֆակուլտետը,  իսկ  2007  թվականին`  Երևանի  Հյուսիսային  Համալսարանի  «Մանկավարժություն  և  տարրական  ուսուցում»  ֆակուլտետը։  Հռիփսիմե  Ավետիսյանը  1986  թվականից  մինչև  օրս  աշխատում  է  Տանձուտի  միջնակարգ  դպրոցում,  միաժամանակ`  Արմավիր  քաղաքի  «Նոյ Հայաստան»  հեռուստաընկերությունում,  որտեղ  խմբագրում  և  վարում  է  գրական  «Լուսե  ժամեր»  հեռուստահաղորդումը։


== Ստեղծագործություններ ==
1999  թվականին  լույս  է  տեսել  բանաստեղծուհու  առաջին  ժողովածուն`  «Արցունքի  ծաղիկներ»  վերնագրով։  2001  թվականին`  «Սեր  և  արարում»,  2011  թվականին`  «Հոգու  արահետներ»-ը։  Արդեն  պատրաստ  է  տպագրության`  «Քարամատյան»  փաստագրական  գիրքը,  նվիրված  հայ  խաչքարագործության  վարպետ  Ռ.  Նալբանդյանին։  Հռիփսիմե  Ավետիսյանը  ասմունքող  է  և  հաղորդավար,  վարում  է  մարզային  մեծածավալ  միջոցառումներ։  2005  թվականից  Արմավիր  և  էջմիածին  քաղաքներում  անցկացնում  է  ասմունքի  ուսուցողական  դասընթացներ։  Բանաստեղծուհու  աշխատանքները  միշտ  էլ  գնահատվել  են  մարզի  ղեկավարության,  ինչպես  նաև  կառավարության  կողմից։


== Պարգևներ ==
Բազմաթիվ  պատվոգրերից  բացի  2013  թվականին  նա  պարգևատրվել  է  Հայաստանի  Մշակույթի  նախարարության`  «Գրիգոր Նարեկացի»  հուշամեդալով  և  պատվոգրով,  «Երախտագիտության  մեդալ»  կառավարական  պարգևով։


== Հասարակական  գործունեություն ==
Հռիփսիմե  Ավետիսյանը  2001  թվականից  ներգրավված  է  Արմավիրի  «Կանանց  խորհուրդ»  հասարակական  կազմակերպությունում,  որպես  նախագահության  անդամ  և  ղեկավարում  է  Այգեշատ  համայնքի  կանանց  խորհուրդը։  Նա  հասարակական  ակտիվ  գործիչ  է`  հանդես  է  գալիս  բարեգործական  տարբեր  ծրագրերով։


== Աղբյուրներ ==
«Անցյալը  չի  լռում» - Երևան  Ասողիկ  հրատարակչություն  2017 թվական  Գիրք  3,  էջ  156
Ստերջություն

Ստերջություն, ամլություն, չբերություն, անպտուղամուսնություն, հասուն օրգանիզմի սերունդ տալու աննդունակությունը։ Ստերջություն մարդ ու անպտուղ է համարվում այնամուսնությունը, որի դեպքում ամուսնական կյանքի 2—3 տարում, առանց հակաբեզմնավորիչ միջոցների օգտագործման, հղիություն տեղի չի ունենում։ Ստերջությունյան պատճառների 60%֊ը կնոջ, 40%֊ը տղամարդկանց օրգանիզմում առաջացած ախտաբանական փոփոխություններն են։
Տարբերում են բացարձակ Ստերջություն, երբ կնոջ կամ տղամարդու օրգանիզմում ախտաբանական պրոցեսները խորն են, անդարձելի, և հարաբերական Ստերջություն, երբ պատճառները հնարավոր է վերացել։ Կանանց Ստերջություն լինում է առաջնային, երբ կինը ոչ մի հղիություն չի ունեցել և երկրորդային՝ Ստերջությունի հայտ է եկել ծննդաբերությունից կամ աբորտից հետո։ Կնոջ Ստերջությունյան հիմնական պատճառները սեռական օրգանների անատոմիական (առավել հաճախ՝ արգանդաՓողերի կպումներ առաջացնող բորբոքային հիվանդությունները) և ֆունկցիոնալ (ձվարանների, վահանագեղձի, հիպոֆիզի և ներզատիչ այլ գեղձերի հիվանդությունների ու զարգացման արատների հետեանքով առաջացած նյարդահումորալ խանգարումները) փոփոխություններն են։
Կարեոր է նաե հոգեկան տարբեր գործոնների ազդեցությունը, որը կարող է հանգեցնել ձվազատման խանգարումների և արգանդափողերի սպազմի։ Տղամարդու Ստերջությունյան հիմնական պատճառը սերմի ոչ լիարժեքությունն է, որն առաջանում է սերմնագոյացման (սպերմատոգենեզի) խանգարումների կամ սերմնատար ուղիների փոփոխությունների հետեանքով։ Հազվադեպ լինում է սեռական անկարության և զարգացման արատների դեպքում։ Ստերջության ախտորոշման համար կինը և տղամարդը պետք է ենթարկվեն բժշկի մանրակրկիտ հետազոտության, այդ նպատակով կանանց կոնսուլտացիաներում գործում են ստերջության, ամուսնության և ընտանիքի հարցերը կարգավորող հատուկ կաբինետներ։
Բուժումը պատճառի վերացում, ներծծող, դեղորայքային, հորմոնային և ֆիզիոթերապետիկ պրոցեդուրներ։ Կպումային պրոցեսների առկայության և արգանդափողերի անանցանելիության դեպքում, երբ 3—4 տարվա պահպանողական բուժումն անարդյունավետ է, վիրապատություն։
Սանտիբանյես դե լա Սիեռա (քաղաք)

Սանտիբանյես դե լա Սիեռա (քաղաք) (իսպ.՝ Santibanez de la Sierra), քաղաք և մունիցիպալիտետ Իսպանիայում՝ Կաստիլիա և Լեոն ինքնավար համայնքի Սալամանկա պրովինցիայի Սիեռա դե Ֆրանսիա շրջանում։ Զբաղեցնում է 13.61 կմ2 տարածք, բնակչությունը՝ 223 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 67 կմ է։
Քաղաքի հովանավորն է համարվում սուրբ Ավգուստինը։


== Բնակչություն ==


== Ծանոթագրություններ ==


== Արտաքին հղումներ ==
Diputación de Salamanca: Índice de municipios
El habla de Santibáñez de la Sierra(չաշխատող հղում)
Քի (այլ կիրառումներ)

Քի, կարող է վերաբերել՝

Քի (Երզնկայի գավառ) - գյուղ Արևմտյան Հայաստանում, Էրզրումի վիլայեթի Երզնկայի գավառում
Քի (Շամդինանի գավառ) - գյուղ Արևմտյան Հայաստանում, Վանի վիլայեթի Շամդինանի գավառակում
Քի - հարավկորեացի ռեփեռ, կորեական SHINee բոյ բենդի մենակատար